Afgørelse truffet af det Blandede EØS-udvalg

nr. 26/2002

af 19. april 2002

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 133/2001 truffet af Det Blandede EØS-udvalg den 9. november 2001(1).

(2) Kommissionens direktiv 2001/31/EF af 8. maj 2001 om tilpasning til den tekniske udvikling af Rådets direktiv 70/387/EØF vedrørende døre i motordrevne køretøjer og påhængskøretøjer dertil(2) skal indarbejdes i aftalen.

(3) Europa-Parlamentets og Rådets direktiv 2001/43/EF af 27. juni 2001 om ændring af Rådets direktiv 92/23/EØF om dæk til motorkøretøjer og påhængskøretøjer samt om montering heraf(3) skal indarbejdes i aftalen.

(4) Tilpasningerne til Rådets direktiv 92/23/EØF af 31. marts 1992 om dæk til motorkøretøjer og påhængskøretøjer samt om montering heraf (EFT L 129 af 14.5.1992, s. 95), der er foretaget ved kapitel XI i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union(4), skal indarbejdes i aftalen.

(5) Tilpasningerne i aftalen til direktiv 92/23/EØF skal tilpasses efter Østrigs, Finlands og Sveriges tiltrædelse af Den Europæiske Union -

TRUFFET FØLGENDE AFGØRELSE:

Artikel 1

Følgende led tilføjes efter punkt 7 (Rådets direktiv 70/387/EØF) i kapitel I i bilag II til aftalen:

"- 32001 L 0031: Kommissionens direktiv 2001/31/EF af 8. maj 2001 (EFT L 130 af 12.5.2001, s. 33)."

Artikel 2

I punkt 45d (Rådets direktiv 92/23/EØF) i kapitel I i bilag II til aftalen foretages følgende ændringer:

1) Der tilføjes følgende:

", ændret ved:

- 1 94 N: akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT C 241 af 29.8.1994, s. 21, tilpasset ved EFT L 1 af 1.1.1995, s. 1)

- 32001 L 0043: Europa-Parlamentets og Rådets direktiv 2001/43/EF af 27. juni 2001 (EFT L 211 af 4.8.2001, s. 25)."

2) I tilpasningsteksten udgår ordene "12 for Østrig", "17 for Finland" og "5 for Sverige".

Artikel 3

Teksten til direktiv 2001/31/EF og 2001/43/EF og til tilpasningerne til direktiv 92/23/EØF, der er foretaget ved kapitel XI i bilag I til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, på islandsk og norsk, der offentliggøres i De Europæiske Fællesskabers Tidendes EØS-tillæg, er autentisk.

Artikel 4

Denne afgørelse træder i kraft den 20. april 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 5

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 19. april 2002.

På Det Blandede EØS-udvalgs vegne

P. Westerlund

Formand

(1) EFT L 22 af 24.1.2002, s. 20.

(2) EFT L 130 af 12.5.2001, s. 33.

(3) EFT L 211 af 4.8.2001, s. 25.

(4) EFT C 241 af 29.8.1994, s. 21, tilpasset ved EFT L 1 af 1.1.1995, s. 1.

(5) Ingen forfatningsmæssige krav angivet.